**NOTĂ INFORMATIVĂ**

**la proiectul hotărârii Guvernului cu privire**

**la alocarea mijloacelor financiare**

**(număr unic 941/MAI/2023)**

|  |
| --- |
| * + - 1. **Denumirea autorului şi, după caz, a participanților la elaborarea proiectului**
 |
| Proiectul hotărârii Guvernului cu privire la alocarea mijloacelor financiare a fost elaborat de Ministerul Afacerilor Interne. |
| **2.** **Condițiile ce au impus elaborarea proiectului de act normativ şi finalitățile urmărite** |
| Proiectul a fost elaborat în conformitate cu prevederile art. 19 lit. g) și art. 36 alin. (1) lit. b) din Legea finanțelor publice și responsabilității bugetar-fiscale nr. 181/2014, pct. 6 și pct. 9 din Regulamentul privind gestionarea fondurilor de urgență ale Guvernului, aprobat prin Hotărârea Guvernului nr. 862/2015, pct. 6-9 din Regulamentul Comisiei pentru Situații Excepționale a Republicii Moldova, aprobat prin Hotărârea Guvernului nr. 1340/2001, precum și în conformitate cu Dispoziția Comisiei pentru Situații Excepționale a Republicii Moldova nr. 89 din 20 octombrie 2023.Problema abordată în proiectul actului normativ are la bază demersurile autorității publice locale a raionului Edineț și a Ministerului Muncii și Protecției Sociale. Potrivit acestora, în urma situației excepționale cu caracter natural (vijelie, ploi torențiale, vânt puternic) din 25 iulie 2023, au fost deteriorate acoperișurile Instituției Publice Gimnaziul „Viorel Prisăcaru” din satul Gașpar, raionul Edineț, precum și a Centrelor de plasament temporar pentru persoane cu dizabilități din comuna Brînzeni, raionul Edineț și respectiv din comuna Bădiceni, raionul Soroca.În context, Inspectoratul General pentru Situații de Urgență al Ministerului Afacerilor Interne (în continuare - IGSU), în calitate de autoritate abilitată cu ținerea lucrărilor de secretariat ale Comisiei pentru Situații Excepționale a Republicii Moldova (în continuare - CSE), precum și în conformitate cu prevederile pct. 9 și 10 ale Regulamentului privind gestionarea fondurilor de urgență ale Guvernului, aprobat prin Hotărârea Guvernului nr. 862/2015, a propus spre examinare, în ședință CSE proiectul Dispoziției CSE RM privind alocarea din fondul de intervenție al Guvernului, Consiliului raional Edineț, pentru reparația acoperișului Instituției Publice Gimnaziul „Viorel Prisăcaru” din satul Gașpar, raionul Edineț, mijloace financiare în sumă de **1067,1 mii lei,** iar Ministerului Muncii și Protecției Sociale mijloace financiare în sumă de **254,4 mii lei** pentru reparația acoperișurilor Centrelor de plasament temporar pentru persoane cu dizabilități din comuna Brînzeni, raionul Edineț și respectiv din comuna Bădiceni, raionul Soroca, care au fost distruse în urma situației excepționale cu caracter natural (vijelie, ploi torențiale, vânt puternic) din 25 iulie 2023.Urmare examinării în ședința CSE din 20 octombrie 2023, precum și în baza setului de materiale justificative și calcule întemeiate prezentate, a fost aprobată decizia de alocare a mijloacelor financiare din fondul de intervenție al Guvernului Republicii Moldova pentru executarea lucrărilor de reparație nominalizate. |
| **3. Descrierea gradului de compatibilitate, pentru proiectele care au ca scop armonizarea legislației naționale cu legislația Uniunii Europene** |
| Proiectul hotărârii Guvernului nu necesită armonizarea cu legislația Uniunii Europene. |
| **4. Principalele prevederi ale proiectului și evidențierea elementelor noi** |
| Proiectul propune spre aprobare alocarea din fondul de intervenție al Guvernului, mijloace financiare în sumă de **1 272,4 mii lei** pentru lichidarea consecințelor situației excepționale cu caracter natural (vijelie, ploi torențiale, vânt puternic) din 25 iulie 2023, după cum urmează: - **1 067,1 mii lei** Consiliului raional Edineț, pentru reparația acoperișului Instituției Publice Gimnaziul „Viorel Prisăcaru” din satul Gașpar, raionul Edineț;  **- 254,4 mii lei** Ministerului Muncii și Protecției Sociale pentru reparația acoperișurilor, dintre care:  205,3 mii lei pentru Centrul de plasament temporar pentru persoane cu dizabilități, comuna Brînzeni, raionul Edineț și  49,1 mii lei pentru Centrul de plasament temporar pentru persoane cu dizabilități din comuna Bădiceni, raionul Soroca. |
| **5.** **Fundamentarea economico-financiară** |
| Pentru alocarea mijloacelor financiare stipulate în proiectul actului normativ au fost prezentate materiale justificative și calcule întemeiate în corespundere cu prevederile legislației. Subsidiar, în cadrul ședinței din 20 octombrie 2023, Comisia pentru situații excepționale a Republicii Moldova a acceptat solicitarea de alocare a mijloacelor financiare din fondul de intervenție a Guvernului.În conformitate cu pct. 6 al Regulamentului cu privire la clasificarea situațiilor excepționale și la modul de acumulare și prezentare a informațiilor în domeniul protecției populației și teritoriului în caz de situații excepționale, aprobat prin Hotărârea Guvernului nr. 1076/2010, au fost prezentate documentele necesare, care confirmă că fondurile de rezervă ale organelor administrației publice centrale și locale sunt insuficiente. Corespunzător, proiectul hotărârii Guvernului cu privire la alocarea mijloacelor financiare este elaborat inclusiv în temeiul pct. 6 din Regulamentul privind gestionarea fondurilor de urgență ale Guvernului, aprobat prin Hotărârea Guvernului nr. 862/2015, potrivit căruia fondul de intervenție este destinat pentru finanțarea cheltuielilor urgente legate de lichidarea consecințelor calamităților naturale, în caz de epidemii, precum și în alte situații excepționale cu caracter tehnogen (incendii, explozii, avarii etc.), iar alocarea mijloacelor financiare se efectuează în temeiul hotărârilor Guvernului.  |
| **6.** **Modul de încorporare a actului în cadrul normativ în vigoare** |
| Urmare aprobării prezentului proiect nu va fi necesară modificarea altor acte normative.  |
| **7.** **Avizarea și consultarea publică a proiectului** |
| În scopul respectării prevederilor Legii nr. 100/2017 cu privire la actele normative și Legii nr. 239/2008 privind transparența în procesul decizional, proiectul actului normativ a fost publicat pe pagina oficială a Ministerului Afacerilor Interne [www.mai.gov.md](http://www.mai.gov.md) și pe platforma guvernamentală [https://particip.gov.md/ro/document/stages/\*/11370](https://particip.gov.md/ro/document/stages/%2A/11370)​ |
| **8. Constatările expertizei anticorupție** |
|  Se va completa după efectuarea expertizei anticorupție. |
| **9.** **Constatările expertizei de compatibilitate** |
|  Proiectul nu transpune legislația comunitară, respectiv nu a fost supus expertizei de compatibilitate. |
| **10.** **Constatările expertizei juridice** |
|  Se va completa după efectuarea expertizei juridice. |
| **11.** **Constatările altor expertize** |
|  Proiectul nu conține prevederi de reglementare a activității de întreprinzător în sensul Legii nr. 235/2006 cu privire la principiile de bază de reglementare a activității de întreprinzător. Respectiv, nu este necesară examinarea acestuia de către Grupul de lucru pentru reglementarea activității de întreprinzător. De asemenea, proiectul nu cade sub incidența altor expertize necesare de a fi efectuate în condițiile Legii nr.100/2017 cu privire la actele normative. |

**Secretar de stat Jana COSTACHI**